A4-0188/97

Πρόταση απόφασης του Ευρωπαϊκού Κοινοβουλίου και του Συμβουλίου που αφορά τροποποίηση της απόφασης 819/95/ΕΚ που θεσπίζει το κοινοτικό πρόγραμμα δράσης στον τομέα της εκπαίδευσης ΣΩΚΡΑΤΗΣ (COM(97)0099 - C4-0132/97 - 97/0103(COD))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι το Ευρωπαϊκό Κοινοβούλιο εξέφρασε την επιθυμία, στο ψήφισμά του της 12ης Μαρτίου 1997 για τη Λευκή Βίβλο της Επιτροπής για την εκπαίδευση και την κατάρτιση «Διδασκαλία και μάθηση - Προς την κοινωνία της γνώσης» (COM(95)0590) (1) καθώς και στο ψήφισμά του της 14ης Μαΐου 1997 για την Πράσινη Βίβλο της Επιτροπής-»Εκπαίδευση-κατάρτιση- έρευνα: οι φραγμοί στη διεθνή κινητικότητα» (COM(96)0462) (2) να αυξηθεί η επιδότηση του προγράμματος [semigr ] ότι στο ψήφισμά του της 13ης Μαρτίου 1997 για τους προσανατολισμούς σχετικά με τη διαδικασία του προϋπολογισμού 1998 (3) κατέταξε στις προτεραιότητές του την ενθάρρυνση των προγραμμάτων με προορισμό τη νεολαία και την εκπαίδευση,

______________

(1) ΕΕ C .... της ....., σελ...

(2) ΕΕ C .... της ....., σελ...

(3) ΕΕ C .... της ....., σελ...

(Τροπολογία 2)

Έβδομη αιτιολογική σκέψη

>Αρχικό κείμενο>

εκτιμώντας ότι είναι ανάγκη να εξασφαλισθεί η διατήρηση κάποιου βασικού επιπέδου χρηματοδότησης, ούτως ώστε να εξασφαλιστεί ότι δεν τίθεται σε κίνδυνο η ποιότητα των προς υποστήριξη δραστηριοτήτων συνεργασίας,

>Κείμενο μετά την ψηφοφορία στο ΕΚ>

εκτιμώντας ότι η επιτυχία του προγράμματος θα διεκυβεύετο σοβαρά τόσο στην περίπτωση που το ποσοστό των υποστηριζόμενων σχεδίων μειωθεί όσο και αν το ετήσιο ποσό στήριξης που χορηγείται στα σχέδια μειωθεί σε κρίσιμο βαθμό, γεγονός που θα κατέληγε εις βάρος όσων προέρχονται από λιγότερο ευνοημένους κύκλους[semigr ] ότι είναι συνεπώς ανάγκη να εξασφαλισθεί η διατήρηση κάποιου βασικού επιπέδου χρηματοδότησης,

(Τροπολογία 3)

Aιτιολογική σκέψη 8α (νέα)

>Κείμενο μετά την ψηφοφορία στο ΕΚ>

εκτιμώντας ότι οι συνδεδεμένες χώρες της Κεντρικής και Ανατολικής Ευρώπης και η Κύπρος θα συμμετέχουν πλήρως στο πρόγραμμα από το 1998[semigr ] ότι το ύψος της χρηματοοικονομικής εισφοράς τους θα είναι παρόμοιο με εκείνο της Ένωσης, προκειμένου να κατοχυρώνεται μια αμοιβαία κινητικότητα που να αντιστοιχεί στις πολιτικές επιδιώξεις της Ένωσης,

(Τροπολογία 4)

Ένατη αιτιολογική σκέψη

>Αρχικό κείμενο>

εκτιμώντας ότι υπάρχει ως εκ τούτου η ανάγκη να αναπροσαρμόζεται το χρηματοδοτικό πλαίσιο του προγράμματος προκειμένου να διατηρείται η ικανότητά του να πληροί τους στόχους που ορίζονται στην απόφαση για τη θέσπιση του προγράμματος,

>Κείμενο μετά την ψηφοφορία στο ΕΚ>

εκτιμώντας ότι, για να μη μειωθεί σε πραγματικούς αριθμούς η συμβολή του προγράμματος στην κινητικότητα της εκπαιδευτικής κοινότητας, υπάρχει ανάγκη να αναπροσαρμόζεται το χρηματοδοτικό του πλαίσιο για να λαμβάνεται υπόψη αφενός η αύξηση της ζήτησης και η ανάγκη διατήρησης ενός κρίσιμου χρηματοδοτικού ύψους, και αφετέρου το άνοιγμα του προγράμματος προς τις συνδεδεμένες χώρες της Κεντρικής και Ανατολικής Ευρώπης και την Κύπρο[semigr ] ότι μια τέτοια αναπροσαρμογή θα επιτρέψει να διατηρείται η ικανότητα του προγράμματος να πληροί τους στόχους που ορίζονται στην απόφαση για τη θέσπιση του προγράμματος,

(Τροπολογία 5)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

επισημαίνοντας ότι μία συμπληρωματική χρηματοδότηση μπορεί να ενσωματωθεί στην συνολική πρόβλεψη της κατηγορίας 3 των δημοσιονομικών προοπτικών, όπως καθορίστηκαν από την διοργανική συμφωνία της 29ης Οκτωβρίου 1993 και τις αλλεπάλληλες τροποποιήσεις της, καθώς και εντός των ορίων των διαθέσιμων πιστώσεων κατά τα δύο αντίστοιχα δημοσιονομικά έτη[semigr ]

(Τροπολογία 6)

ΑΡΘΡΟ 1

Άρθρο 7, παράγραφος 1 (απόφαση 819/95/ΕΚ)

>Αρχικό κείμενο>

«Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, καθορίζεται σε 900 εκατομμύρια Ecu.»

>Κείμενο μετά την ψηφοφορία στο ΕΚ>

«Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, καθορίζεται σε 950 εκατομμύρια Ecu.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τροποποίηση της απόφασης 819/95/ΕΚ που θεσπίζει το κοινοτικό πρόγραμμα δράσης στον τομέα της εκπαίδευσης ΣΩΚΡΑΤΗΣ (COM(97)0099 - C4-0132/97 - 97/0103(COD)

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0099 - 97/0103(COD) ((ΕΕ C 113 της 11.4.1997, σελ. 14)),

- έχοντας υπόψη το άρθρο 189 Β, παράγραφος 2, της Συνθήκης ΕΚ και τα άρθρα 126 και 127 της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή (C4-0132/97),

- έχοντας υπόψη το άρθρο 58 του Κανονισμού του,

- έχοντας υπόψη την πρόταση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Προϋπολογισμών (A4- 0188/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή